**Ministru kabineta noteikumu projekta „Grozījumi Ministru kabineta 2013. gada 17. decembra noteikumos Nr. 1529 „Veselības aprūpes organizēšanas un finansēšanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veselības ministrijas iniciatīva.  Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība”” (turpmāk – noteikumu projekts) izstrādāts, pamatojoties uz Ārstniecības likuma 4.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd valsts kompensējamo zāļu sarakstā ir iekļautas parenterāli ievadāmās zāles Ministru kabineta 2006.gada 31.oktobra noteikumu Nr.899 “Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” I. pielikuma 5. punktā uzskaitīto onkoloģisko saslimšanu ārstēšanai. Tā kā minētās zāles ir iekļautas ambulatorajai ārstēšanai paredzēto zāļu kompensācijas sarakstā, tad to izsniegšanu, pamatojoties uz ārstniecības personas izrakstītu recepti, nodrošina aptieka. Tajā pašā laikā minētās zāles pacientam ir ievadāmas tikai stacionāra vai dienas stacionārā apstākļos attiecīgā ārsta-speciālista uzraudzībā. Ņemot vērā to, ka šīs zāles pacients pats iegādājas aptiekā un tad dodas uz ārstniecības iestādi zāļu ievadei, pastāv risks, ka zāļu neatbilstošas uzglabāšanas dēļ posmā starp iegādi aptiekā un ievadīšanu stacionārā vai dienas stacionārā, varētu tikt izmainīta zāļu efektivitāte un lietošanas drošība. Turklāt ir gadījumi, kad pacientam nemaz nav nepieciešams viss iegādātais zāļu daudzums, taču aptieka parenterāli ievadāmās zāles var izsniegt tikai tādā daudzumā un apjomā, kāds ir zāļu primārais iepakojums.  Lai risinātu minētās problēmas ir sagatavoti grozījumi Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība” un Ministru kabineta 2006.gada 31.oktobra noteikumos Nr.899 “Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība”, paredzot, ka sākot ar 2018.gada 1.janvāri onkoloģisko slimību ārstēšanai lietojamās parenterāli ievadāmās zāles (izņemot tās, par kuru kompensācijas nodrošināšanu ir noslēgts finansiālas līdzdalības līgums ar zāļu reģistrācijas apliecības īpašnieku vai viņa pilnvarotām personām), kuru iegāde tiks apmaksāta no valsts budžeta līdzekļiem, tiks iepirktas centralizēti. Centralizēto iepirkumu ārstniecības iestāžu, kas nodrošina onkoloģisko pacientu aprūpi, vajadzībām rīkos Nacionālais veselības dienests saskaņā ar Publisko iepirkumu likuma prasībām. Lai nodrošinātu šo parenterāli ievadāmo zāļu centralizētu iepirkumu, Nacionālais veselības dienests veidos parenterāli ievadāmo zāļu sarakstu, kurā bez atkārtotas vērtēšanas iekļaus šobrīd kompensējamo zāļu A un B sarakstā esošās parenterāli ievadāmās zāles (izņemot tās, par kuru kompensācijas nodrošināšanu ir noslēgts finansiālas līdzdalības līgums ar zāļu reģistrācijas apliecības īpašnieku vai viņa pilnvarotām personām) un Nacionālā veselības dienesta veidotajā stacionāro veselības aprūpes pakalpojumu sniegšanai lietojamo zāļu sarakstā esošās parenterāli ievadāmās zāles atbilstoši Ministru kabineta 2007.gada 27.marta noteikumiem Nr.220 “Zāļu iegādes, uzglabāšanas, izlietošanas uzskaites un iznīcināšanas kārtība ārstniecības iestādēs un sociālās aprūpes institūcijās”, un kuras ārstniecības iestādes lieto onkoloģisku pacientu ārstēšanai. Parenterāli ievadāmo zāļu sarakstā netiks iekļautas Latvijā nereģistrētas zāles, kā arī zāles, kuras konkrētās ārstniecības iestādes iepirkušas saskaņā ar papildus lietojamo zāļu sarakstu. Lai nodrošinātu parenterāli ievadāmo zāļu izsniegšanu ārstniecības iestādēm, ar kurām noslēgts līgums par plānveida onkoloģisko veselības aprūpes pakalpojumu sniegšanu ar 2018.gada 1.janvāri, Nacionālajam veselības dienestam iepirkuma procedūra būtu jāuzsāk vismaz piecus mēnešus iepriekš. Tāpēc tiek noteikts, ka Nacionālajam veselības dienestam līdz 2017.gada 1.augustam ir jāizveido parenterāli ievadāmo zāļu, kurus iepirks centralizēti, saraksts.  Lai nodrošinātu precīzu zāļu, kā arī pacientu apjoma uzskaiti, līgumā starp Nacionālo veselības dienestu un ārstniecības iestādi, tiks pievienota atskaites forma, kurā ārstniecības iestādēm būs nepieciešams norādīt pacientu skaitu un izlietoto zāļu daudzumu. Uzskaite nepieciešama, lai būtu iespējams plānot turpmāk nepieciešamo zāļu apjomu, kā arī, lai Nacionālais veselības dienests varētu veikt apmaksu pēc faktiskā izlietojuma. Atbildību par precīzu pacientu ārstēšanā izlietoto parenterāli ievadāmo zāļu uzskaiti un kontroli uzņemas konkrētā ārstniecības iestāde, kura sniedz šādu veselības aprūpes pakalpojumu. Zāļu uzskaites un kontroles nodrošināšanas kārtību noteiks konkrētās ārstniecības iestādes. Papildus nepieciešamā zāļu daudzuma plānošanas procesā tiks izmantoti Slimību profilakses un kontroles centra datubāzēs (ar noteiktām slimībām slimojošu pacientu reģistrā), kā arī Nacionālā veselības dienesta pārraudzībā esošajā vienotās veselības nozares elektroniskās informācijas sistēmā apkopotie statistikas dati par pacientiem ar onkoloģiskām slimībām, lai varētu prognozēt iespējamo pacientu skaita pieaugumu.  Veicot onkoloģisko slimību ārstēšanai lietojamo parenterāli ievadāmo zāļu centralizēto iepirkšanu netiks palielināts administratīvais slogs un administratīvie izdevumi ārstniecības iestādēm, jo centralizēto iepirkumu organizēs un veiks Nacionālais veselības dienests. Centralizētā iepirkuma ietvaros ārstniecības iestādēm būs nepieciešams veikt tikai pacientu skaita un izlietojamo zāļu daudzuma uzskaiti. Veicot zāļu iepirkšanu centralizēti, plānots palielināt konkurenci starp zāļu izplatītājiem, kuru interesēs būs piedāvāt iespējami zemāku cenu par attiecīgajām zālēm, tādējādi plānots novērst risku par zāļu pārmaksu.  Onkoloģisko slimību ārstēšanai lietojamo parenterāli ievadāmo zāļu centralizētā iepirkuma procedūra attiecināma uz ārstniecības iestādēm ar kurām Nacionālais veselības dienests ir noslēdzis līgumus par valsts apmaksātu veselības aprūpes pakalpojumu sniegšanu. Lai nodrošinātu, ka arī Olaines cietumā esošajā Latvijas Cietuma slimnīcā tiktu nodrošinātas onkoloģisko slimību ārstēšanai nepieciešamās parenterāli ievadāmās zāles, Nacionālais veselības dienests veiks nepieciešamos precizējumus starp Ieslodzījuma vietu pārvaldi un Nacionālo veselības dienestu 2013.gada 15.aprīlī noslēgtajā “Starpresoru vienošanās par sadarbību valsts kompensējamo zāļu un medicīnisko ierīču nodrošināšanā un veselības aprūpes pakalpojumu sniegšanā ieslodzījuma vietās ievietotām personām”.  Šobrīd plānots iepirkt šādas parenterāli lietojamās zāles onkoloģisko saslimšanu ārstēšanai:   |  |  | | --- | --- | | ATĶ kods | Zāļu vispārīgais nosaukums | | A04AA | *Ondansetronum, Granisetronum vai Palonosetronum* | | H01AB01 | *Thyrotropinum* | | L01AA01 | *Cyclophosphamidum* | | L01AA06 | *Ifosfamidum* | | L01AD05 | *Fotemustinum* | | L01BA01 | *Methotrexatum* | | L01BB05 | *Fludarabinum* | | L01BC01 | *Cytarabinum* | | L01BC02 | *Fluorouracilum* | | L01BC05 | *Gemcitabinum* | | L01CA01 | *Vinblastinum* | | L01CA02 | *Vincristinum* | | L01CA04 | *Vinorelbinum* | | L01CB01 | *Etoposidum* | | L01CD01 | *Paclitaxelum* | | L01CD02 | *Docetaxelum* | | L01DB01 | *Doxorubicinum* | | L01DB03 | *Epirubicinum* | | L01DB06 | *Idarubicinum* | | L01DB07 | *Mitoxantronum* | | L01DC01 | *Bleomycinum* | | L01DC03 | *Mitomycinum* | | L01XA01 | *Cisplatinum* | | L01XA02 | *Carboplatinum* | | L01XA03 | *Oxaliplatinum* | | L01XX02 | *(L-) Asparaginasum* | | L01XX17 | *Topotecanum* | | L01XX19 | *Irinotecanum* | | L01XX32 | *Bortezomibum* | | L03AA02 | *Filgrastimum* | | M05BA06 | *Acidum ibandronicum* | | M05BA08 | *Acidum zoledronicum* | | V03AF03 | *Calcii folinatum* |   Lai izvairītos no gadījumiem, kas varētu radīt zināmu risku, ka centralizētā iepirkuma procedūra Publisko iepirkumu likumā noteiktajā kārtībā tiek apstrīdēta, paildzinot iepirkuma norises gaitu vai pārtraucot to vispār, kā rezultātā nepieciešamās zāles varētu nenonākt laikus ārstniecības iestādēs pacientu aprūpei, paredzēts piemērot pašreiz spēkā esošo kārtību (līdz brīdim, kad būs iespējams nodrošināt centralizētā iepirkuma procedūru) parenterāli ievadāmo zāļu apmaksas kārtībā, lai nodrošinātu zāļu pieejamību. Savukārt, turpmākajā procesā centralizētais iepirkums tiks uzsākts iespējami savlaicīgi, lai izvairītos no šāda riska.  Ievērojot iepirkuma procedūras būtību, kas paredz veikt iepirkumu vienu reizi gadā, ievērojot noteiktu daudzumu, kas balstīts uz pacientu skaitu, ražotāji varēs prognozēt un plānot konkrēto zāļu daudzumus.  Veicot grozījumus noteikumu 277.punktā, vairs netiek lietots pašreizējā noteikumu 277.punktā pieteiktais saīsinājums “ārstniecības līdzekļi”, lai izvairītos no iespējamas atšķirīgās izpratnes par noteikumu 285.puktā un 277.punktā lietotā jēdziena “ārstniecības līdzekļi” tvērumu.  2. Pamatojoties uz veiktajiem grozījumiem radioloģijas pakalpojumu tarifos, kas tika iekļauti Ministru kabineta 2017.gada 28.marta noteikumos Nr.188 “Grozījumi Ministru kabineta 2013.gada 17.decembra noteikumos Nr.1529 “Veselības aprūpes organizēšanas un finansēšanas kārtība”, ievērojot Ministru kabineta 2016.gada 31.maija sēdē (prot. Nr.26 39.§ 6.30.punkts) Veselības ministrijai uzdoto uzdevumu, paredzot, ka amortizācijas piemaksas daļa par tehnoloģiju līmeni datortomogrāfijas, ultrasonogrāfijas un magnētiskās rezonanses izmeklējumiem tiek noteikta vienotā (fiksētā) līmenī, nepieciešams veikt papildus precizējumus noteikumu Nr.1529 25.pielikuma 2.2.1., 2.2.2., 2.2.3., 2.2.4. un 2.2.9.apakšpunkos.  3. Ņemot vērā, ka SIA “Siguldas slimnīca” no 2017.gada 1.jūlija nodrošinās tikai 2.līmeņa steidzamās medicīniskās palīdzības punktu, nepieciešams veikt precizējumus noteikumu Nr.1529 17.pielikuma 4.2.4.apakšpunktā, vienlaikus svītrojot 4.3.2.apakšpunktu.  4. Pamatojoties uz preparātu lietošanas instrukcijās noteiktajiem nosacījumiem, kas paredz citādāku preparātu lietošanas iedalījumu bērnu vecuma grupās, veikti atbilstoši grozījumi noteikumu Nr.1529 32.pielikuma 2.1. un 2.2.apakšpunktā.  5. Lai nodrošinātu iedzīvotājiem iespēju iepazīties ar informāciju par ārstniecības iestāžu darbības kvalitāti, noteikumu projekts paredz papildināt un paplašināt esošās dienesta tiesības savā mājas lapā publicēt informāciju par ārstniecības iestāžu darbības rādītājiem.  6. Nacionālais veselības dienests 2017.gada 10.aprīlī ir noslēdzis līgumu ar ārstniecības iestādi “Madonas novada pašvaldības Sociālais dienests” par zobārstniecības pakalpojumu sniegšanu un apmaksu no veselības aprūpei paredzētiem valsts budžeta līdzekļiem, ievērojot noteikumos noteiktos nosacījumus par valsts apmaksātu zobārstniecības pakalpojumu apmaksu. Ņemot vērā 2016.gadā piešķirtos papildus finanšu līdzekļus valsts un pašvaldību ārstniecības iestādēs nodarbināto darba samaksas pieauguma nodrošināšanai 2017.gadā, lai nodrošinātu vienlīdzīgas piemaksas saņemšanu arī minētajā ārstniecības iestādē, noteikumu projekts paredz papildināt noteikumu 37.pielikuma ārstniecības iestāžu sarakstu arī ar ārstniecības iestādi “Madonas novada pašvaldības Sociālais dienests”. |
| 3. | Projekta izstrādē iesaistītās institūcijas | Nacionālais veselības dienests, Veselības ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertie normu grozījumi attiecas uz visiem no valsts budžeta apmaksāto veselības aprūpes pakalpojumu sniedzējiem un saņēmējiem. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **432 033 993** |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 432 033 993  10 166 515 |  |  |  |  |
| 33.03.00 „Kompensējamo medikamentu un materiālu apmaksāšana” | 142 762 336   1. 141 463 |  |  |  |  |
| 33.04.00 “Centralizēta medikamentu un materiālu iegāde” | 11 458 746 |  |  |  |  |
| 33.16.00 „Pārējo ambulatoro veselības aprūpes pakalpojumu nodrošināšana” | 176 754 778  25 052 |  |  |  |  |
| 33.18.00 „Plānveida stacionāro veselības aprūpes pakalpojumu nodrošināšana” | 101 058 133 |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| **2. Budžeta izdevumi:** | **432 033 993** | **0** | 0 | 0 | 0 |
| 2.1. valsts pamatbudžets | 432 033 993 |  |  |  |  |
| 33.03.00 „Kompensējamo medikamentu un materiālu apmaksāšana” | 142 762 336 |  | -2 700 000 | -2 700 000 | -2 700 000 |
| 33.04.00 “Centralizēta medikamentu un materiālu iegāde” | 11 458 746 |  | 3 819 265 | 3 819 265 | 3 819 265 |
| 33.16.00 „Pārējo ambulatoro veselības aprūpes pakalpojumu nodrošināšana” | 176 754 778 |  |  |  |  |
| 33.18.00 „Plānveida stacionāro veselības aprūpes pakalpojumu nodrošināšana” | 101 058 133 |  | -1 119 265 | -1 119 265 | -1 119 265 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| **3. Finansiālā ietekme:** |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *\* Atbilstoši likumam „Par valsts budžetu 2017.gadam” un ņemot vērā Finanšu ministrijas (turpmāk – FM) 06.01.2017. rīkojumu Nr.5, 24.02.2017. rīkojumu Nr.79, 11.04.2017. rīkojumu Nr.160, 03.05.2017. rīkojumu Nr.190.*  2017.gadā Veselības ministrijas (NVD) budžeta programmas 33.00.00 „Veselības aprūpes nodrošināšana” apakšprogrammā  2017.gadā Veselības ministrijas (NVD) budžeta programmas 33.00.00 „Veselības aprūpes nodrošināšana” apakšprogrammā 33.03.00 „Kompensējamo medikamentu un materiālu apmaksāšana”:  Resursi izdevumu segšanai 142 762 336 *euro*  ieņēmumi no maksas pakalpojumiem 10 141 463 *euro*  dotācija no vispārējiem ieņēmumiem 132 620 873 *euro*  Izdevumi 142 762 336 *euro*, tai skaitā:  Subsīdijas un dotācijas 142 762 336 *euro*  2017.gadā Veselības ministrijas (NVD) budžeta programmas 33.00.00 „Veselības aprūpes nodrošināšana” apakšprogrammā 33.04.00 „Centralizēta medikamentu un materiālu iegāde”:  Resursi izdevumu segšanai 11 458 746 *euro*  dotācija no vispārējiem ieņēmumiem 11 458 746 *euro*  Izdevumi 11 458 746 *euro*, tai skaitā:  Subsīdijas un dotācijas 11 458 746 *euro*  2017.gadā Veselības ministrijas (NVD) budžeta programmas 33.00.00 „Veselības aprūpes nodrošināšana” apakšprogrammā 33.16.00 „Pārējo ambulatoro veselības aprūpes pakalpojumu nodrošināšana”:  Resursi izdevumu segšanai 176 754 778 *euro*  ieņēmumi no maksas pakalpojumiem 25 052 *euro*  dotācija no vispārējiem ieņēmumiem 176 729 726 *euro*  Izdevumi 176 754 778 *euro*, tai skaitā:  Subsīdijas un dotācijas 176 139 842 *euro*  Uzturēšanas izdevumu transferti 614 936 *euro*  2017.gadā Veselības ministrijas (NVD) budžeta programmas 33.00.00 „Veselības aprūpes nodrošināšana” apakšprogrammā 33.18.00 „Plānveida stacionāro veselības aprūpes pakalpojumu nodrošināšana”:  Resursi izdevumu segšanai 101 058 133 *euro*  dotācija no vispārējiem ieņēmumiem 101 058 133 *euro*  Izdevumi 101 058 133 *euro*, tai skaitā:  Subsīdijas un dotācijas 101 058 133 *euro*  Ietekme uz 2017.gada 6 mēnešu (sākot no 2017.gada 1.jūlija) budžetu.  Noteikumu projekts paredz izmaiņas steidzamo medicīnisko palīdzības punktu nodrošinājumā paredzot SIA “Siguldas slimnīca” no 2017.gada 1.jūlija 2.līmeņa steidzamās medicīniskās palīdzības punktu. Minētās Noteikumu projekta izmaiņas rada ietaupījumu steidzamo medicīnisko palīdzības punktu nodrošinājumā 2017.gadā 35 558,25 euro apmērā (skat.tabula Nr.1 un Nr.2).  Steidzamās medicīniskās palīdzības punkti   |  |  |  |  |  |  |  | | --- | --- | --- | --- | --- | --- | --- | | 2.līmenis | Slodzes | Posteņi | Izmaksas uz 1 posteni gadā euro | Izmaksas mēnesī euro | Izmaksas 4 mēnešos euro | Izmaksas 8 mēnešos euro | | Ārsti | 7.92 | 1.66737 | 74 279.15 | 10 320.89 | 41 283.57 | 82 567.13 | | Māsas | 4.75 | 1 | 48 780.36 | 4 065.03 | 16 260.12 | 32 520.24 | | 2 līmenis kopā: | | | | **14 385.92** | **57 543.69** | **115 087.37** |   1.tabula   |  |  |  |  |  |  |  | | --- | --- | --- | --- | --- | --- | --- | | 3.līmenis | Slodzes | Posteņi | Izmaksas uz 1 posteni gadā euro | Izmaksas mēnesī euro | Izmaksas 4 mēnešos euro | Izmaksas 8 mēnešos euro | | Ārsti | 12.67 | 2.66737 | 75 685.50 | 16 823.43 | 67 293.70 | 134 587.40 | | Māsas | 7.92 | 1.66737 | 46 435.27 | 6 452.06 | 25 808.24 | 51 616.47 | | 3 līmenis kopā: | | | | **23 275.49** | **93 101.94** | **186 203.87** | | Ietaupījums euro: | | | | | **35 558.25** | **71 116.50** |   2017.gadā rasto ietaupījumu plānots novirzīt ambulatoro pakalpojumu pieejamības uzlabošanai izmeklējumu pakalpojumu programmām 1573 izmeklējumu veikšanai (atbilstoši Izmeklējumu pakalpojuma programmās esoša viena izmeklējuma vidējām faktiskām izmaksām valstī 2017.gada I. ceturksnī). Izmeklējumu pakalpojuma programmās esoša viena izmeklējuma vidējās faktiskās izmaksas valstī 2017.gada I. ceturksnī (visās izmeklējumu pakalpojumu programmās) – 22,605371 euro/izmeklējums.  22,605371 euro x 1573 izmeklējumi = 35 558,25 euro.  Pārējām Noteikuma projektā minētām izmaiņām nav ietekmes uz 2017.gada valsts budžeta finansējumu, jo veikta informācijas precizēšana atbilstoši aktuālajiem datiem, tostarp veikti redakcionāli precizējumi.  Kopumā ietekmi uz 2017.gada budžetu Noteikuma projekta izmaiņas neatstāj, jo ar rasto ietaupījumu 35 558,25 euro steidzamās medicīniskās palīdzības punktu finansēšanā plānots palielināt veselības aprūpes pieejamības nodrošinājumu ambulatorajā veselības aprūpē izmeklējumu veikšanai.  Ietekme uz 2018.gada un turpmāko budžetu.  Noteikumu projekts paredz izmaiņas steidzamo medicīnisko palīdzības punktu nodrošinājumā paredzot SIA “Siguldas slimnīca” 2.līmeņa steidzamās medicīniskās palīdzības punktu. Minētās Noteikumu projekta izmaiņas rada ietaupījumu steidzamo medicīnisko palīdzības punktu nodrošinājumā 2018.gadā 71 116,50 euro apmērā (skat.tabula Nr.1 un Nr.2). Rasto ietaupījumu plānots novirzīt ambulatoro pakalpojumu pieejamības uzlabošanai izmeklējumu pakalpojumu programmām 3146 izmeklējumu veikšanai (atbilstoši Izmeklējumu pakalpojuma programmās esoša viena izmeklējuma vidējām faktiskām izmaksām valstī 2017.gada I. ceturksnī). Izmeklējumu pakalpojuma programmās esoša viena izmeklējuma vidējās faktiskās izmaksas valstī 2017.gada I. ceturksnī (visās izmeklējumu pakalpojumu programmās) – 22,605371 euro/izmeklējums.  22,605371 euro x 3146 izmeklējumi = 71 116,50 euro.  Tāpat Noteikumu projekts sākot ar 2018.gada 1.janvāri paredz izmaiņas ārstniecības iestāžu vajadzībām, ar kurām noslēgts līgums par plānveida onkoloģisko veselības aprūpes pakalpojumu sniegšanu, iepērkamo parenterāli lietojamo zāļu finansēšanā. Ar Noteikumu projekta izmaiņām ārstniecības iestādēs iepērkamās parenterāli lietojamās zāles tiek pārvirzītas uz centralizēto iepircēju Nacionālo veselības dienestu. Attiecīgi no Veselības ministrijas budžeta apakšprogrammas 33.18.00 „Plānveida stacionāro veselības aprūpes pakalpojumu nodrošināšana” pārvirzot finansējumu 1,12 milj. euro uz Veselības ministrijas budžeta apakšprogrammu 33.04.00 „Centralizēta medikamentu un materiālu iegāde”.  Papildus tam parenterāli lietojamās zāles onkoloģisko slimību ārstēšanai 2,7 milj. euro apmērā ar Noteikumu projektu izmaiņām tiek pārvirzītas no kompensējamo medikamentu un materiālu iegādēm uz centralizēto medikamentu un materiālu iepirkšanu, centralizēto iepircēju Nacionālo veselības dienestu. Noteikumu projektu izmaiņas virzītas saskaņā ar plānoto veselības aprūpes sistēmas reformu, plānojot rast ietaupījumu uz aptieku piecenojuma rēķina.  2016.gadā apmaksāto onkoloģisko slimību ārstēšanai lietoto parenterāli ievadāmo medikamentu izlietoto iepakojumu skaits 99 643 iepakojumi.  Vidējais svērtais aptiekas piecenojums – 2,598205 euro/par 1 iepakojumu, attiecīgi 99 643 iepakojumi x 2,598205 euro = 258 893 euro.  2,7 milj. euro - 258 893 euro = 2 441 107 euro (finansējums, ar kuru turpmāk plānots nodrošināt 99 643 iepakojumus). Plānotā vidējā viena iepakojuma cena: 2 441 107 euro/ 99643 iepakojumi= 24,499 euro. Ar rasto ietaupījumu plānots palielināt parenterāli lietojamo zāļu pieejamību papildus nodrošinot 10 567 iepakojumus.  Pārējām Noteikuma projektā minētām izmaiņām nav ietekmes uz 2017.gada valsts budžeta finansējumu, jo veikta informācijas precizēšana atbilstoši aktuālajiem datiem, tostarp veikti redakcionāli precizējumi.  Kopumā ietekmi uz 2018.gada budžetu un turpmāk Noteikuma projekta izmaiņas neatstāj, jo ar rasto ietaupījumu 71 116,50 euro steidzamās medicīniskās palīdzības punktu finansēšanā plānots palielināt veselības aprūpes pieejamības nodrošinājumu ambulatorajā veselības aprūpē izmeklējumu veikšanai. Un ar rasto ietaupījumu parenterāli lietojamo zāļu pārvirzīšanā 258 893 euro plānots palielināt parenterāli lietojamo zāļu pieejamību. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projektā paredzētos pasākumus Veselības ministrija nodrošinās tai piešķirto valsts budžeta līdzekļu ietvaros. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2017.gada 17.maijā Veselības ministrijā notika sabiedriskā apspriede par Ministru kabineta noteikumu projektu “Grozījumi Ministru kabineta 2006.gada 31.oktobra noteikumos Nr.899 “Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība””, kurā piedalījās pārstāvji no Starptautisko inovatīvo farmaceitisko firmu asociācijas, Biofarmaceitisko zāļu ražotāju asociācijas Latvijā, Latvijas Patentbrīvo medikamentu asociācijas, Aptieku īpašnieku asociācijas, Latvijas Aptiekāru asociācijas, Latvijas Pieaugušo Reimatoloģijas biedrības, Latvijas Krona un kolīta slimnieku biedrības. Minētās sabiedriskās apspriedes ietvaros izskatīti jautājumi par parenterāli ievadāmo zāļu iepirkuma organizēšanu, kas skatāms kontekstā ar noteikumu projektu un tajā paredzētajām normām, līdz ar to noteikumu projektam netika organizēta atsevišķa sabiedriskā apspriede. |
| 2. | Sabiedrības līdzdalība projekta izstrādē | Sabiedriskajā apspriedē par Ministru kabineta noteikumu projektu “Grozījumi Ministru kabineta 2006.gada 31.oktobra noteikumos Nr.899 “Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība”” piedalījās pārstāvji no Starptautisko inovatīvo farmaceitisko firmu asociācijas, Biofarmaceitisko zāļu ražotāju asociācijas Latvijā, Latvijas Patentbrīvo medikamentu asociācijas, Aptieku īpašnieku asociācijas, Latvijas Aptiekāru asociācijas, Latvijas Pieaugušo Reimatoloģijas biedrības, Latvijas Krona un kolīta slimnieku biedrības.  Pēc projekta izsludināšanas Valsts sekretāru 2017. gada 25. maija sanāksmē (prot. Nr. 20. 18.§, VSS-557), viedokli par izstrādāto noteikumu projektu sniedza Latvijas Ārstu biedrība, VSIA “Rīgas Austrumu klīniskā universitātes slimnīca” un Aptieku īpašnieku asociācija. Gan Latvijas Ārstu biedrība, gan Aptieku īpašnieku asociācija sniedza Veselības ministrijai iebildumus par to, ka nav nepieciešams mainīt pašreizējo parenterālo zāļu apmaksas sistēmu, jo tā darbojas pacientu interesēs, papildus norādot, ka veicot parenterālo zāļu centralizētu iepirkumu, pastāv risks, ka pacientiem nepieciešamās zāles netiks nodrošinātas, jo Publisko iepirkuma likumā noteiktajā kārtībā šādu procedūru iespējams apstrīdēt, kas savukārt var būtiski paildzināt iepirkuma norises laiku. Savukārt VSIA “Rīgas Austrumu klīniskā universitātes slimnīca” sniedza priekšlikumus centralizēti iepērkamo parenterālo zāļu saraksta papildināšanai. |
| 3. | Sabiedrības līdzdalības rezultāti | Iesaistītās ārstniecības iestādes projektu atbalsta. Pret parenterālo zāļu centralizēto iepirkumu iebilst aptieku īpašnieki, tā kā zāļu izplatīšana, apejot mazumtirdzniecību, samazina aptieku īpašnieku ienākumus. Papildus ievērojot Latvijas Ārstu biedrības un Aptieku īpašnieku asociācijas sniegtos iebildumus, precizēta noteikumu projekta un anotācija. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais veselības dienests, ārstniecības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Anotācijas, IV un V sadaļa – Projekts šīs jomas neskar.

Veselības ministre Anda Čakša

Vīza: Valsts sekretārs Kārlis Ketners

Bless 67876122

alvis.bless@vm.gov.lv

Skuja 67876189

[liene.skuja@vm.gov.lv](mailto:liene.skuja@vm.gov.lv)